Mestu skiptir er að vita hvað maður vill og elta hæfileikana Bræðurnir Árni Sigurður og Þorleifur Halldórssynir frá bænum Þverá í Eyja - og Miklaholtshreppi útskrifuðust nýverið úr iðnnámi frá Borgarholtsskóla . Báðir náðu þeir góðum árangri í náminu og voru verðlaunaðir á útskriftarathöfn skólans , Árni fyrir góðan árangur í rennismíði og Þorleifur fyrir góðan árangur í vélfræði . Árni er fæddur árið 1989 en Þorleifur 1991 en þeir eru synir hjónanna Halldórs Jónssonar og Áslaugar Guðmundsdóttur bænda á Þverá . Á síðustu árum hefur farið fram nokkur umræða á Íslandi um að æ færri fara í iðn - og verknám og eru ástæðurnar taldar margvíslegar . Meðal annars hefur verið sagt að of mikil áhersla sé lögð á bóknám í menntakerfinu , neikvæð umræða í kjölfar bankahrunsins hafi fælt fólk frá iðnnámi og þá komast færri nemendur á samning hjá iðnfyrirtækjum en áður . Blaðamaður Skessuhorns settist niður með bræðrunum nýútskrifuðu frá Þverá og ræddi við þá um stöðu iðnnáms í landinu og af hverju þeir hófu það nám sem þeir hafa nú nýlokið við . Rætt er við bræðurna Árna Sigurð og Þorleif Halldórssyni frá Þverá um nýlokið iðnnám þeirra í Skessuhorni vikunnar .